Document ID: 32011R1116

KOMMISSIONENS GENNEMFØRELSESFORORDNING (EU) Nr. 1116/2011
af 31. oktober 2011
om ændring af Rådets forordning (EF) nr. 2368/2002 om gennemførelse af Kimberleyprocessens certificeringsordning for international handel med uslebne diamanter
EUROPA-KOMMISSIONEN HAR -
under henvisning til traktaten om Den Europæiske Unions funktionsmåde,
under henvisning til Rådets forordning (EF) nr. 2368/2002 af 20. december 2002 om gennemførelse af Kimberleyprocessens certificeringsordning for international handel med uslebne diamanter (1), særlig artikel 20, og
ud fra følgende betragtninger:
(1)
På plenarmødet i Jerusalem i november 2010 godkendte de deltagende parter i Kimberleyprocessen midlertidigt ved plenarbeslutning tilføjelsen af Swaziland på listen over deltagende parter i Kimberleyprocessen; denne godkendelse skal bekræftes af formanden for Kimberleyprocessen, når visse uafklarede problemer er blevet løst.
(2)
Formanden for Kimberleyprocessen bekræftede ved meddelelse af 30. maj 2011, at Swaziland nu er godkendt som deltagende part i Kimberleyprocessen.
(3)
Bilag II til forordning (EF) nr. 2368/2002 bør ændres i overensstemmelse hermed -
VEDTAGET DENNE FORORDNING:
Artikel 1
Bilag II til forordning (EF) nr. 2368/2002 erstattes af teksten i bilaget til nærværende forordning.
Artikel 2
Denne forordning træder i kraft dagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 31. oktober 2011.

Labels: 11
5
14
7
3
18